sāyámprātarha vā́ amúṣmiṃlokè'gnihotrahúdaśnāti tā́vatī ha tásminyajña ū́rgardhamāsè'rdhamāse darśapūrṇamāsayājī́ catúrṣu-caturṣu mā́seṣu cāturmāsyayājī́ ṣaṭsú-ṣaṭsu paśubandhayājī́ saṃvatsaré-saṃvatsare somayājī́ śaté-śate saṃvatsaréśvagnicitkā́mamaśnāti kā́maṃ na táddhaitadyā́vachatáṃ saṃvatsarāstā́vadamŕ̥tamanantámaparyantaṃ sa só haitádevaṃ védaiváṃ haivā̀syaitádamŕ̥tamanantámaparyantám bhavati tásya yadápīṣī́kayevopahanyāttádevā̀syāmŕ̥tamanantámaparyantám bhavati